REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj: 06-2/455-14

17. decembar 2014. godine

B e o g r a d

Z A P I S N I K

62. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 17. DECEMBRA 2014. GODINE

Sednica je počela u 15,10 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Dragan Nikolić, Biljana Pantić Pilja, Svetislav Vukmirica, Neđo Jovanović, Mirko Čikiriz, Tanja Tomašević Damnjanović i prof. dr Janko Veselinović.

Sednici nisu prisustvovali članovi Odbora: Veroljub Arsić, Katarina Rakić, Petar Petrović, Žarko Obradović, Aleksandar Jablanović, Vesna Martinović, Balint Pastor i Vesna Besarović, kao ni njihovi zamenici.

Na predlog predsednika Odbora, jednoglasno (sa 9 glasova ZA) je usvojen sledeći

D n e v n i r e d:

1. Razmatranje amandmana na Predlog zakona o izmeni i dopuni Zakona o izvršenju i obezbeđenju, koji je podnela grupa od 131 narodnog poslanika.

Prva tačka dnevnog reda. Razmatranje amandmana na Predlog zakona o izmeni i dopuni Zakona o izvršenju i obezbeđenju, koji je podnela grupa od 131 narodnog poslanika.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni i dopuni Zakona o izvršenju i obezbeđenju i smatra da su u skladu sa Ustavom i pravnim sistemom Republike Srbije amandmani:

- na član 1. koji je podneo narodni poslanik Slobodan Homen;

- na član 1. koji je podnela narodni poslanik Snežana Malović;

- na član 1. koji je podneo narodni poslanik Neđo Jovanović;

- na član 1. koji su zajedno podneli narodni poslanici Vesna Martinović, Gordana Čomić i Borislav Stefanović;

- na član 1. koji su zajedno podneli narodni poslanici Marko Đurišić, Janko Veselinović i Biljana Hasanović Korać;

- na član 3. koji je podnela narodni poslanik Snežana Malović.

Odbor je odluku doneo jednoglasno (sa 9 glasova ZA).

Za izvestioca Odbora na sednici Narodne skupštine određen je predsednik Odbora.

Predsednik Odbora dr Aleksandar Martinović, je po završetku glasanja o tački dnevnog reda, obavestio članove Odbora da će se sledećeg dana, u 12,00 časova, u sali II održati nova sednica Odbora, sa jednom tačkom dnevnog reda, a tiče se Rezultata saradnje Odbora za ustavna pitanja i zakonodavstvo sa Kancelarijom za demokratske institucije i ljudska prava iz Varšave (OEBS/ODIHR) na unapređenju zakonodavnog postupka i kvaliteta izrade propisa u Republici Srbiji.

Sednica je završena u 15,15 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović